KIRJALLINEN KYSYMYS E-3659/02 esittäjä(t): Rosa Miguélez Ramos (PSE) komissiolle. Öljytuhot Galiciassa: taloudelliset resurssit.



Virallinen lehti nro 161 E , 10/07/2003 s. 0125 - 0126



KIRJALLINEN KYSYMYS E-3659/02 esittäjä(t): Rosa Miguélez Ramos (PSE) komissiolle (18. joulukuuta 2002) Aihe: Öljytuhot Galiciassa: taloudelliset resurssit Minkälaisin taloudellisin resurssein komissio aikoo hoitaa öljysäiliöalus Prestigen onnettomuuden aiheuttamasta katastrofista johtuvat vakavat sosiaalis-taloudelliset seuraukset, jotka yhteisön tavoite 1 -alueeseen kuuluva, kehitysongelmista kärsivä Galicia joutuu kohtaamaan? Minkälaisia tätä asiaa koskevia käytännön pyyntöjä komissio on aikonut esittää asianomaiselle jäsenvaltiolle? Michel Barnier'n komission puolesta antama vastaus (26. helmikuuta 2003) Komissio haluaa huomauttaa, että yhteisön tasolla toteuttavia erityistoimenpiteitä, joilla pyritään auttamaan kyseisiä alueita selviytymään Prestige-säiliöaluksen uppoamisen seurauksista, voidaan rahoittaa useiden yhteisön rahoitusvälineiden kautta sellaisten kustannusten korvaamiseksi, joita vakuutus ei kata. Öljyvuodon jäsenvaltioiden alueille aiheuttamien vaikutusten torjumiseksi kyseiset viranomaiset voivat hakea osarahoitusta Euroopan aluekehitysrahastolta (EAKR:lta) koko kaudeksi 20002006 annettujen määrärahojen rajoissa ja ottaen huomioon taloudellista kehitystä koskevat toimintalinjat. Toimenpideohjelman Galicia 20002006 perusteella sekä Espanjan tavoite 1 -alueita koskevan yhteisön tukikehyksen perusteella kyseisen toimenpideohjelman hallintoviranomaisella (tässä tapauksessa Espanjan talousministeriöllä yhteisvastuullisesti Galician hallituksen kanssa) on mahdollisuus toimenpiteen seurantakomitean hyväksynnän saatuaan muuttaa ohjelma-asiakirjan täydennystä siten, että käytetään enemmän varoja sellaisiin toimenpiteisiin, jotka voivat auttaa torjumaan katastrofin seurauksia kuitenkaan muuttamatta toimenpideohjelman toimintalinjoille myönnettyjä määriä. Muutokset voivat koskea myös toimenpiteille myönnettävää rahoitusosuutta. Lisäksi rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) 14 artiklan 2 kohdan mukaan toimenpideohjelmaa voidaan muuttaa, jos taloudellisessa ja sosiaalisessa tilanteessa sekä työmarkkinoilla tapahtuu huomattavia muutoksia. Tällaisella komission päätettäväksi alistettavalla muutoksella voidaan muuttaa toimintalinjoille annettuja määrärahoja. Toistaiseksi Espanjan viranomaiset ovat ainoastaan ilmaisseet halunsa käyttää Galician toimenpideohjelmaan 20002006 sisältyvää toimenpidettä 3.5 (Actuaciones medioambientales en costas), jolle on myönnetty 64 516 472 euroa EAKR:n tukea eräiden puhdistustöiden suorittamiseksi. Myös koheesiorahaston tuen myöntämistä voidaan harkita Espanjan talousalueella sijaitsevaa hylkyä koskeville töille rahastojen tavanomaisten menettelyjen mukaisesti, jos Espanjan viranomaiset niin haluavat. Komissio sai 14. tammikuuta 2003 Espanjan viranomaisilta muodollisen pyynnön, joka koskee varojen ottamista solidaarisuusrahastosta ja taloudellisen tuen myöntämistä Prestige-säiliöaluksen uppoamisen aiheuttamaan öljyvahinkoon liittyvien puhdistustöiden korvaamiseksi Galician rannikolla. Komissio tutkii pyyntöä parhaillaan hakemuksessa toimitettujen tietojen perusteella ja vastaa mahdollisimman nopeasti asetuksen vaatimusten mukaisesti. Komissio haluaa kuitenkin muistuttaa parlamentin jäsentä siitä, että Euroopan unionin solidaarisuusrahasto perustettiin pääasiassa luonnonmullistusten varalta ja että tuen saamiselle on erityiset perusteet. Rahaston varoja voidaan käyttää ainoastaan välittömän taloudellisen avun antamiseen Euroopan unionin solidaarisuusrahastosta annetussa asetuksessa(2) määriteltyjen tukikelpoisuuskriteerien mukaan. Tukea voidaan käyttää ainoastaan sellaisten julkisten vahinkojen korvaamiseen, joita vakuutus ei kata. Sitä ei voida käyttää korvaamaan (esimerkiksi kalastajille tai matkailualalle aiheutuvia) taloudellisia menetyksiä. (1) EYVL L 161, 26.6.1999. (2) Neuvoston asetus (EY) N:o 2012/2002, annettu 11 päivänä marraskuuta 2002, Euroopan unionin solidaarisuusrahaston perustamisesta, EYVL L 311, 14.11.2002.